Rachel de Queiroz

eta|263x263ra|Statuo de Rachel de Queiroz en Fortalezo, ĉefurbo de Cearao

Rachel de QUEIROZ [ʁaˈkɛw d(ʒ)i ˈkejˈɾɔs] (naskiĝis la 17-an de novembro 1910 en Fortalezo, Brazilo; mortis la 4-an de novembro 2003 en Rio-de-Ĵanejro) estis brazila verkistino. Ŝi reprezentis la realisman skolon en la brazila literaturo.

Eminenta aŭtoro de socia fikcio el Nordorienta Brazilo, ŝi estis la unua virino akceptita en la Brazilan Akademion de Beletrologio. En 1993, ŝi fariĝis la unua virino kiu ricevis la Premion Camões, konsiderata la Nobel-premion por la portugala lingvo. Ŝi estas konsiderata de multaj kiel la plej granda verkistino de Brazilo.

 Vivo 
En 1915, ŝi kaj ŝia familio fuĝis el la sekecaj regionoj de nordorienta Brazilo al Rio-de-Ĵanejro, sed ŝi revenis al sia hejmŝtato Cearáo por studi. En 1927, ŝi komencis labori kiel ĵurnalistino kaj en 1930 publikigis sian unuan romanon, O Quinze ("Jaro 15"), en kiu ŝi prilaboris sian sperton pri la sekeco. En 1939, ŝi revenis al Rio, kie ŝi aliĝis al la Brazila Komunista Partio (PCB). Ŝi ankaŭ verkis por multaj gazetoj kaj revuoj, inkluzive de O Cruzeiro.

En 1954, ŝi ricevis la Premio Saci pro sia laboro en la filmo Luz Apagada.

Aldone al siaj rakontaj verkoj, Queiroz publikigis plurajn teatraĵojn kaj multajn eseokolektojn. 

En 1964 ŝi fariĝis la reprezentantino de Brazilo ĉe Unuiĝintaj Nacioj, kaj en 1977 ŝi fariĝis la unua verkistino membro de la Brazila Beletristika Akademio.

Ŝi gajnis la Premion Camões (1993) kaj la Premion Jabuti.

La militbazo de brazilaj maristoj en la pacmisio de UN en Haitio (MINUSTAH) portas ŝian nomon.https://www.marinha.mil.br/noticias/fuzileiros-navais-encerram-preparacao-de-grupamento-para-o-haiti

 Verkaro 

 Noveloj 

 (1930) O Quinze
 (1932) João Miguel
 (1937) O caminho das pedras
 (1939) As três Marias
 (1950) O galo de ouro
 (1975) Dora Doralina
 (1992) Memorial de Maria Moura

 Dramoj 

 (1953) Lampião
 (1958) A Beata Maria do Egito

 Kronikoj 

 (1963) O brasileiro perplexo
 (1967) O caçador de tatu
 (1976) As menininhas e outras crônicas

 Nefikcio 

 (1998) Tantos anos (kunaŭtorite kun ŝia fratino, Maria Luíza)

 Referencoj 

 Eksteraj ligiloj 

 Hejmpaĝo de Rachel de Queirós (en la portugala)

 Hope.edu Biografio (angle)


Kategorio:Membroj de Brazila Beletristika Akademio
Kategorio:Brazilaj dramaturgoj
Kategorio:Brazilaj tradukistoj
Kategorio:Brazilaj ĵurnalistoj
Kategorio:Brazilaj verkistoj
Kategorio:Verkistinoj